ไทยรับประกันภัยต่อลุยตั้ง3บริษัทย่อยรุกตลาด
"ไทยรับประกันภัยต่อ"ตั้ง 3 บริษัทย่อยบุกตลาดประกันภัย
27 ม.ค. 2554

"ไทยรับประกันภัยต่อ"ตั้ง 3 บริษัทย่อยบุกตลาดประกันภัย
นางฐิตาพร ธารากิจ รองผู้อำนวยการใหญ่ บริษัท ไทยรับประกันภัยต่อ  หรือ THRE รายงานการจัดตั้งบริษัทย่อยต่อตลาดหลักทรัพย์แห่งประเทศไทย  ว่า บ บริษัท ไทยรี เซอร์วิสเซส  ซึ่งเป็นบริษัทย่อยที่บริษัทถือหุ้นอยู่ 99.99% ได้ลงทุนจัดตั้งบริษัทใหม่จำนวน 3 บริษัท เพื่อวัตถุประสงค์ในการขยายขอบเขตธุรกิจบริการในอนาคต โดยมีรายละเอียด ดังนี้
1.บริษัท ทีอาร์ แอคชัวเรียล แอน คอนซัลติ้ง เซอร์วิสเซส  อัตราการถือหุ้นของบริษัท 99.99% ทำธุรกิจที่ปรึกษาและบริการด้านคณิตศาสตร์ประกันภัย ด้วยทุนจดทะเบียน 2 ล้านบาท จัดตั้งเมื่อ 12 ม.ค. 2554
2.บริษัท ทีอาร์ ไดเร็ค ไลฟ์ แอสชัวรันส์ โบรกเกอร์  อัตราการถือหุ้นของบริษัท 99.98% ทำธุรกิจเป็นนายหน้าประกันชีวิต ทุนจดทะเบียน 2 ล้านบาท จัดตั้งเมื่อ 16 ก.พ. 2553
3.บริษัท ทีอาร์ ไดเร็ค อินชัวรันส์ โบรกเกอร์ อัตราการถือหุ้นของบริษัท 99.98% ทำธุรกิจนายหน้าประกันวินาศภัย ทุนจดทะเบียน 2 ล้านบาท จัดตั้งเมื่อ 16 ก.พ. 2553